בע"ה

סיכום התוספות בדף לג: - ד"ה- כי הוינן בי רב יהודה הוה מפשח לן וכו'.."

* יש להקדים שהנחת היסוד של תוספות היא : **שבמוצאי יום טוב רגיל- לא מברכים על בשמים.** וכול הסוגיא לקמן עוסקת במקרה מיוחד שיום טוב חל במוצאי שבת.
* החלק הראשון בתוספות- הוא למעשה כותב לנו את מסקנת הסוגיא – לפי שיטת חכמים-**מותר להריח לכתחילה ביום טוב**, ולא חוששים שיבוא לקטום, ואילו בחציצת השיניים יש איסור דרבנן ("פטור אבל אסור").
* קושיית תוספות – למה נמנעו[[1]](#footnote-1) מלהריח בשמים ביום טוב שחל מוצאי שבת[[2]](#footnote-2)?
* הצעה ראשונה – נמנעו מלהריח כי ישנה גזירה שמא יקטום.
  + דחייה ההצעה- מסקנת הסוגיא שמותר לכתחילה.
* הצעה שנייה- אש גיהנום מתחילה לשרוף ולהסריח בכול מוצאי שבת רגיל , אבל במוצאי שבת שחל בו יום טוב היא לא שורפת ומסריחה – כי גיהנום שובת ביום טוב – ולכן נמנעו מלהריח.
  + דחייה ההצעה- אם כך צריך להריח בשמים בכול מוצאי יום טוב – ואין הדברים כך.
* הצעה שלישית-מברכים על הבשמים רק במוצאי שבתות, כי הנשמה היתירה מסתלקת , והאדם צריך ליישב דעתו עליו , ולכן אם חל יום טוב במוצאי שבת, הנשמה היתירה אינה עוזבת, וממשיכה עד למוצאי יום טוב. [[3]](#footnote-3)
  + דחיית ההצעה- אם כך היה צריך לברך על הבשמים בכול מוצאי יום טוב רגיל-ואין הדברים כך.
* תירוץ התוספות- בשבת ישנה נשמה יתירה שמסתלקת ולכן מברכים על הבשמים , ביום טוב אין נשמה יתירה ולכן לא מברכים על בשמים.
* (ייתכן שזו הסיבה שהתוספות מוסיפים וא"ת)-
* אם באמת הנשמה היתרה מסתלקת במוצאי שבת, אז צריך לברך בכול מוצאי שבת ואפילו שחל בו יום טוב, אם כן למה נמנעו?
  + המאכלים הטובים והחשובים הם סוג של **תחליף לבשמים** כי הם מיישבים דעתו של אדם, לכן די לנו בכך.

מספר דברים שלמדנו מהתוספות –

* המנעות מהרחת בשמים במוצאי שבת שחל בו יום טוב- היא לא בגלל חשש שיבוא לקטום.
* העובדה שגיהנום סגור ביום טוב – אינה סיבה מספיקה לברך על בשמים בהבדלתו.
* בשבת ישנה נשמה יתירה , ביום טוב אין.

|  |
| --- |
| * מסקנת התוספות- באמת צריך לברך על הבשמים במוצאי שבת ואפילו שחל בו יום טוב , והסיבה שנמנעו הם שהמאכלים החשובים שמהווים תחליף לבשמים. [[4]](#footnote-4) |

1. לענ"ד תוספות התנסח "נמנעו" כי באמת ישנה אפשרות הגיונית לברך על בשמים ביום טוב שחל מוצאי שבת. (לא הלכתי כמובן). [↑](#footnote-ref-1)
2. [↑](#footnote-ref-2)
3. לענ"ד התוספות סוברים שרק במקרה כזה יש נשמה יתירה ביום טוב , שהוא ממשיך את קדושת השבת. אבל במוצאי יום טוב רגיל לא. [↑](#footnote-ref-3)
4. הטענה הזו מבססת את מה שכתוב בהערה מספר 1. [↑](#footnote-ref-4)